《丁香结 为未婚顾烈女作》
清代·吴芳

兰拂清芳，菊垂素影，那容蝶蜂轻逗。待妆台攀折。

绣帘永伴，任凄清相守。不堪人去也，花容杳、镜鸾虚负。

含芳敛艳，更教甚日，重撚玉手。

难又。看袅袅娇枝，休拟彩丝牵袖。柳絮沾风，墙花笑路，从教甘受。

谁识香心有主，怎许怜清瘦。拚宵来憔悴，敢惜尘埋罂缶。

作者简介：字若英，秀水人，史部竹亭女，贡生祖锡妹，同邑徐然室。